Võru keel

pisi|Võru keele oskajate protsent Eesti omavalitsustes ja arv suuremates elukohtades 2011. aasta rahvaloenduse andmetel
pisi|2011. aasta rahvaloenduse järgi oli kokku 101 857 lõunaeesti keel(t)e oskajat, neist 74 499 võru, 12 549 setu, 9 698 mulgi ja 4 109 tartu keele oskajat ning 1 002 inimest, kes ei märkinud täpsemalt, millist lõunaeesti keelt nad oskavad
Võru keel ehk võro keel (võru keeles võro kiil) on ühe käsitluse järgi Eesti põline piirkondlik keel ehk regionaalkeel, mis kuulub läänemeresoome keelte hulka; teiste käsitluste järgi on võrokeste keel lõunaeesti keele või eesti keele lõunaeesti murderühma Võru murre.

Lõunaeesti keele tänapäevastest variantidest peetaksegi omaette keeleks enamasti vaid võru keelt, mis on eesti kirjakeelest kaugeim ja eraldi keelena tunnustatud ka Rahvusvahelise Standardiorganisatsiooni (ISO) poolt (keelekood vro). Kuna setu keelt peetakse lingvistiliselt enamasti võru keele variandiks, siis on nende kohta vahel kasutatud ka liitnimetust võru-setu keel.

 Kõnelejate arv ja piirkond 
Võru keelt kõneldakse põhiliselt Kagu-Eestis ajaloolise Võrumaa alal, mis hõlmab praegust Võru ja Põlva, osalt ka Tartu ja Valga maakonda (Karula, Hargla, Urvaste, Rõuge, Kanepi, Põlva, Räpina ja Vastseliina kihelkond). Võru keele oskajaid leidub tänapäeval ka Tartus, Tallinnas ja mujal Eestis. 74 499 kõnelejaga on võru keel suurima kõnelejate arvuga lõunaeesti keel. Võru keelt on ajalooliselt kõneldud ka tänapäeva Läti territooriumil Lutsi keelesaarel. Varem on võru keele jätkuks Põhja-Lätis peetud ka Leivu keelesaart, ent Petri Kallio uuemate uurimuste järgi oli leivu keel eraldiseisev lõunaeesti keel. 

Ajalugu

Tartlastega ühendas võrukesi mitusada aastat ühine lõunaeesti kirjakeel, mille üks vanemaid ja tähtsamaid kirjalikke mälestusmärke on 1686. aastal ilmunud Wastne Testament.

1885. aastal ilmus esimene põhjalik võrukeelne aabits, Johann Hurda "Wastne Wõro keeli ABD raamat". Varem oli välja antud ka "Eesti laste sõber" (1873) ja "Laste edimäne luggemise ramat". Seni viimane võrukeelne aabits on 1998. aastal välja antud "ABC kiräoppus ja lugõmik algkooli latsilõ" (kordustrükk 1999).

19. ja 20. sajandil hakati kirjutama juba teadlikult võru keeles. 1990. aastatest on tarvitusel võru kirjakeel.

Võru ja setu keel on teistest lõunaeesti keeltest vanapärasemad ja põhjaeesti keelest vähem mõjutatud. Varem on neid räägitud ka kaugemal idas ja lõunas, praegustel Läti ja Venemaa aladel.

Praegune olukord
pisi|Võru keeleala – Võrumaa oma ajaloolistes piirides Tartu- ja Setumaa ning Venemaa ja Läti vahel
pisi|1998. aasta võrukeelne aabits "ABC kiräoppus", autorid Jüvä Sullõv, Kauksi Ülle jt
1988. aastal loodi Võro Keele ja Kultuuri Fond, mis on korraldanud iga-aastast Kaika suveülikooli. Sealt kasvas välja ka Võru Instituudi loomise mõte. Võru linnas tegutsev instituut loodi 1995. aastal, kui riiklik teadus- ja arendusasutus, mis tegeleb võru keele ja kultuuri uurimise ja arendamisega, ning korraldab selle õpetamist.

Võru keelt õpetatakse  kord nädalas 26 koolis, kuid ühtegi läbinisti võru õppekeelega või võru-eesti kakskeelset kooli ega klassi Eestis ei ole. Siiani pole ka ühtki võrukeelset lasteaeda ega lasteaiarühma. Kõrgkooli tasemel saab võru keelt õppida Tartu Ülikoolis.

Ainus läbinisti võrukeelne ajaleht Uma Leht ilmub kaks korda kuus. Samuti annab kaks korda kuus Vikerraadio eetrisse võrukeelse uudistesaate. Alates 2005. aastast tegutseb võrukeelne Vikipeedia.

Võru keele ametliku tunnustamise protsess pole praeguseks lõpule jõudnud. 2004. aastal loodi küll selleks valitsuskomisjon, kuid see pole siiani võru keele õigusliku määratlemise küsimust lahendanud.

Võru keele staatuse üle on eesti meedias ajuti peetud emotsionaalseid arutelusid. Kuigi võru keele kaitseks on algatatud mitmeid projekte ja asutatud Võru Instituut, on võru keel jätkuvalt eesti keele poolt tõsiselt ohustatud. Aastal 1998 korraldatud arvamusküsitluse andmetel kõneleb võru keelt küll rohkemal või vähemal määral 90%, sealhulgas pidevalt 45% võru keeleala elanikest, kuid väga vähe on lapsi, kellele võru keel on esimene keel ja selliseid lapsevanemaid, kes oma lastega pidevalt võru keelt räägivad.

Tänapäeval on võru keel tuntud peamiselt kirjanduse, teatri, folk- ja popmuusika keelena. 2004. aastal esindas Eestit Eurovisiooni lauluvõistlusel İstanbulis ansambel Neiokõsõ võrukeelse lauluga "Tii" ('tee').

Kokku on pandud võru keelekorpus ja arendamisel on võro keele masintõlge.

 Häälikuõpetus 
 Täishäälikute süsteem 
Võru keeles esineb 9–11 täishäälikut: /i/, /y/, /u/, /e/, /ø/, /ɤ/, /o/, /æ/ ja /ɑ/. Mõnikord peetakse eraldi täishäälikuteks ka kõrget õ-d, mida on võru kirjakeeles märgitud ka y-ga ning tagapoolset e-d, mis esineb tagahäälikute sõnade järgsilpides ja mida märgitakse peamiselt õ-ga, nt tarõ.
EeshäälikudTagahäälikudÜmardamataÜmardatudÜmardamataÜmardatudKõrgediü(y)uKeskkõrgedeöõoMadaladäa
Võru keeles esineb vokaalharmoonia, mis on omane paljudele uurali keeltele, kuid mis on kadunud eesti keelest. Selle järgi ei esine omasõnades korraga ees- ja tagahäälikuid. Siiski on erandlikke järelliiteid, mis täishäälikuharmooniale ei allu: -ga(q), nt imäga 'emaga'; -gu(q)/-ku(q), nt elägu 'elagu', -he, nt madalahe 'madalalt', -o, nt käro 'käru'.

 Konsonantism 
Huul-Huul-
hammas-Somp-Kõva-
suulaePehme-
suulae-Kurgu-Sulg-p p't t'k k'qAhtus-ts ts'Nina-m m'n n'(ŋ ŋ')Hõõrd-f f', v v's s'jh h'Külg-l lʲVäri-r r'
q märgib võru keeles larüngaalklusiili ja sel on nii leksikaalseid kui ka grammatilisi funktsioone, nt mitmuse tähistamine (kala vs. kalaq 'kalad').

Kõik võru keele konsonandid (peale j ja q) võivad olla palataliseeritud. Palatalisatsioon võib kanda grammatilist tähendust, nt and 'annab' vs and 'andis'.

Võru keeles pole helilisi konsonante nagu näiteks vene või soome keeles (vene baba, soome padan), klusiilide nõrgad vasted on leenisklusilid, mida märgitakse tähtedega b, d, g nagu eesti keeles.

 Grammatika 
 Käändsõna vormid 
Võru keeles on 13 produktiivset ja 2–3 ebaproduktiivset käänet. Ebaproduktiivseteks kääneteks võru keeles peetakse essiivi, mis on vormiliselt langenud kokku inessiiviga, ning instruktiivi, mida ei saa moodustada kõikidest sõnatüüpidest. 

Võru keele käänded näitesõnaga elläi 'loom'. Vaid instruktiivi puhul on näiteid toodud muudest sõnadest.

Täishäälikuharmoonia tõttu on mitmetel võru keele käändelõppudel kaks erinevat varianti, nii ees-, kui tagapoolne. Järgnevas tabelis on need tähistatud suurtähega, mis näitab keeleteaduse traditsioonis mõlemat, nt -le / -lõ (-lE), -ldäq / -ldaq (-ldAq).
Võro keele käänded ja nende lõpudKääneAinsusLõppMitmusLõppnimetavelläi–eläjä+q -qomastaveläjä–eläj+i+de-i, -o, -E, -tE, -dE, -idE, -ije, -isi, -idsiosastaveläjä+t-t, -d, -tt, -dAeläj+i+t -it, -(i)id, -sit, -i, -o, -E, -A, -isi, -idsi, -iEsisseütleveläjä+he -he, -tE, -dE, -htE, -hE, -hA, -hU, -hoeläj+i+he -he, -tE, -dE, -htE, -hE, -hA, -hU, -hoseesütleveläjä+n -n, -h, -hneläj+i+n -n, -h, -hnseestütleveläjä+st -steläj+i+st -stalaleütleveläjä+le -lE, -llEeläj+i+le -lE, -llEalalütleveläjä+l -leläj+i+l -lalaltütleveläjä+lt -ltejäj+i+lt -ltsaaveläjä+s -s, -steläj+i+s -s, -strajaveläjä+niq -niqeläj+i+niq -niqilmaütleveläjä+ldäq -ldAq, -ttAq, -dAqeläj+i+ldäq -ldAq, -ttAq, -dAqkaasaütleveläjä+gaq -gaqeläj+i+de+gaq -gaqEbaproduktiivsed käändedoleveläjä+n-n, -h, -hn, (-nA)eläj+i+n-n, -h, -hn, (-nA)viisiütlev––(eläji)
ütsi, käsi, jalo–
Sulev Iva on oma väitekirjas ebaproduktiivsete käänete alla arvanud ka prolatiivi, mida eesti keeles loetakse adverbide alla (nt maildõ 'maitsi'). Uuemas võru keeles esineb ka nA-kujuline essiiv, nt kellenä 'kellena', mis on tekkinud väga tugeva eesti keele mõju tulemusenaSulev Iva (2007). Võru kirjakeele sõnamuutmissüsteem. Tartu: Tartu Ülikooli Kirjastus. Lk 56.. Harilikult kasutatakse essiivi asemel nominatiivi, translatiivi või ku-konstruktsiooni: tä om sääl oppaja ~ oppajas ~ timä ku oppaja 'ta on seal õpetaja ~ õpetajaks ~ tema kui õpetaja'Sulev Iva (2007). Võru kirjakeele sõnamuutmissüsteem. Tartu: Tartu Ülikooli Kirjastus. Lk 58..

Kohakäänete asemel, eriti mitmuses, kasutatakse võru keeles sagedasti postpositsiooni: eläjide seen 'loomade sees' ~ eläjin 'loomades'; maasikidõ seest 'maasikate seest' ~ maasikist 'maasikatest'; riiolidõ pääle 'riiulite peale' ~ riioliilõ 'riiulitele' jne.Sulev Iva (2007). Võru kirjakeele sõnamuutmissüsteem. Tartu: Tartu Ülikooli Kirjastus. Lk 52–54.

 Kesk- ja ülivõrre 
Võru keeles esineb keskvõrre ja analüütiline ülivõrre, mis moodustatakse abisõnast kõgõ 'kõige' ja keskvõrde vormist.

Kõige harilikum keskvõrde tunnus võru keeles on -mb, mis liitub omadus- või määrsõna omastava kääne vormile. Murdeti võib keskvõrde tunnuseks olla ka -mp või -p, nt vanõp miis 'vanem mees'. Võru kirjakeele normiks on valitud siiski -mb. 
+Ainsus näitesõnaga lämmi 'soe'AlgvõrreKeskvõrreÜlivõrrenimetavlämmilämmämbkõgõ lämmämbomastavlämmälämmämbäkõgõ lämmämbäosastavlämmindlämmämpä ~ lämmämbätkõgõ lämmämpä ~ lämmämbät
+Mitmus näitesõnaga lämmi 'soe'AlgvõrrõqKeskvõrrõqÜlivõrrenimetavlämmäqlämmämbäqkõgõ lämmämbäqomastavlämmidelämmämbidekõgõ lämmämbideosastavlämmitlämmämpi ~ lämmämbitkõgõ lämmämpi ~ kõgõ lämmämbit

Võru omadussõnade ja võrrete kohta vt lähemalt siit (Võru-eesti-võru veebisõnaraamatu omadussõnade peatükist).

 Rektsioon 
Keskvõrdega ühilduv sihitis võib võru keeles olla osastavas või seestütlevas. 

 Saq olõt must pikemb. 'sa oled minust pikem'
 Saq olõt pikemb minno. 'sa oled minust pikem'

 Arvsõnad 

 1 2 3 4 5 6 7 8 9 10 11 20 100 1000 ütś katś kolm nelli viiś kuuś säidse katõssa ütessä kümme ütśtõist katśkümmend sada tuhat

Võru arvsõnade kohta vt lähemalt siit (Võru-eesti-võru veebisõnaraamatu arvsõnade peatükist).

 Isikulised asesõnad 

  Ainsus  Mitmus 1.  mina ~ ma(q)  mi(iq) 2.  sina ~ sa(q)  ti(iq) 3.  timä ~ tä(ä)  nimäq ~ nä(äq)pisi|vasakul|1885. aasta võrukeelne aabits "Wastne Wõro keeli ABD raamat", autor Johann Hurt

Võru isikuliste asesõnade kohta vt lähemalt siit (Võru-eesti-võru veebisõnaraamatu isikuliste asesõnade peatükist).

 Küsisõnad Miä "mis", kiä "kes", kuis "kuidas", ku pall'o "kui palju", kon "kus", kohe "kuhu", kuna "millal", määne "milline", mis "missugune", mille "miks", minktarbis''' "milleks".

Vaata ka
võru kirjaviis
Võru-eesti sõnaraamat
võru kirjandus

Viited

Kirjandus
 Kalle Eller (1999): Võro-Seto language. Võro Instituut'. Võro.
 Sulev Iva (2002). Võro-eesti synaraamat. Võro Instituudi Toimõndusõq 12. Võro Instituut'. Võro
Hella Keem. Võru keel. Eesti teaduste akadeemia Emakeele selts 1997. Tallinn
Hella Keem, Inge Käsi. Võru murde tekstid. Tallinn, Eesti Keele Instituut 2002 (Eesti murded VI)Kuiss vanal Võromaal eleti.'' Toimetanud Helju Kaal, Mari Must, Eevi Ross. Tallinn, Emakeele Selts 2005 (Valimik korrespondentide murdetekste VI)
 Aune Valk (2000). Võrokeste identiteedist. Kadri Koreinik, Jan Rahman (toim.) A kiilt rahvas kynõlõs.. Võrokeste keelest, kommetest, identiteedist (lk 39–56). Võro Instituut'. Võro

Välislingid

Üts rahvas, kats kiilt (koht, kus saab võru keelt õppida ning leida palju võru keelega seotud linke ja lugemissoovitusi)
Võru keel: ülevaade Eesti Regionaal- ja Vähemuskeelte Liidu kodulehel
Võru keel Eesti vaimse kultuuripärandi nimistu
 Eesti Keele Instituudi teedüskogo Linguae: Maailma keeled, kirjad ja rahvad
Helinäide võru keelest, muinasjutt
Video võru keelt rääkivast tüdrukust
Video võrukeelsete arvsõnade, väljendite ja näitetekstiga
Võrukeelsete arvutiprogrammide koduleht
Inglise-võru arvutiterminite sõnastik
Läänemeresoome keelte sõnavaraerinevusi näitav Swadeshi loend
Võrukeelsed joonisfilmid lasteportaalist "Lastekas"

"Võrulased ja setud taotlevad keeleseadusesse muudatust" ERR uudised, 22. august 2009 
Sulev Iva, Helen Plado. "Kas võro kiil vai Võro murrõq? Vai hoobis lõunõeesti kiil?" ERR Novaator, 10. november 2016
 Võru keele olukorrast enne ja nüüd Tartu Ülikooli eesti ja üldkeeleteaduse instituut, YouTube'i video


Kategooria:Võrukesed